DU में पुलिस ने छात्राओं को घसीटा, कपड़े फटे; धरने पर पहुंची पीटी उषा ने विनेश को लगाया गले
Wrestling Federation of India (WFI) Chairman Sexual Harassment Case दिल्ली के जंतर-मंतर पर भारतीय कुश्ती संघ (WFI) के अध्यक्ष बृजभूषण के खिलाफ पहलवानों का धरना 11 दिन से जारी है। उन्हें दिग्गज नेता समेत एक्टर और खिलाड़ी समर्थन दे रहे हैं
दिल्ली के जंतर-मंतर पर भारतीय कुश्ती संघ (WFI) के अध्यक्ष बृजभूषण के खिलाफ पहलवानों का धरना 11 दिन से जारी है। उन्हें दिग्गज नेता समेत एक्टर और खिलाड़ी समर्थन दे रहे हैं। इसी कड़ी में बुधवार को दिल्ली यूनिवर्सिटी की छात्राओं ने पहलवानों के समर्थन में मार्च निकाला। इस दौरान पुलिस ने उन्हें घसीटते हुए हिरासत में लिया। जिसमें कई छात्राओं को चोटें आई हैं। वहीं कई छात्राओं के कपड़े फट गए।
दिल्ली यूनिवर्सिटी की छात्राओं के साथ हुई इस बर्बरता की पहलवानों ने निंदा की है। साक्षी मलिक ने कहा कि महिला पहलवानों का उत्पीड़क खुला घूम रहा है, लेकिन पुलिस उसको पकड़ने की बजाय उन लोगों को पकड़ रही है जो महिला पहलवानों के समर्थन में आ रहे हैं। वहीं बजरंग पूनिया ने कहा कि यह बहुत शर्मनाक है।
वहीं धरने में बुधवार को IOA अध्यक्ष पीटी उषा भी पहुंची। इस दौरान उन्होंने विनेश फोगाट को गले भी लगाया। इस बीच धरने में शामिल महिलाओं ने पीटी उषा को घेर लिया और खरी-खरी सुनाई। अब देखें धरने से जुड़ी फोटो:-
ये खबर भी पढ़ें:- 
महावीर फोगाट बोले.. WFI झूठ बोल रहा:मेरे पास लड़की आई, उससे बृजभूषण ने पूछा था- मैं धोती-कुर्ते में अच्छा लगता हूं या पैंट-शर्ट में 
भारतीय कुश्ती संघ (WFI) के अध्यक्ष BJP सांसद बृजभूषण शरण सिंह पर महिला रेसलर्स द्वारा लगाए गए यौन शोषण के आरोपों पर घमासान मचा हुआ है। हरियाणा के रेसलर विनेश फोगाट, साक्षी मलिक और बजरंग पूनिया की अगुआई में जंतर-मंतर पर 11 दिन से धरना चल रहा है। WFI अध्यक्ष बृजभूषण ने कहा कि ये सब लोग हरियाणा के एक ही अखाड़े से हैं। फोगाट फैमिली कुश्ती संघ पर कब्जा करना चाहती है (पढ़ें पूरी खबर)
दिल्ली यूनिवर्सिटी के स्टूडेंट्स को पुलिस ने घसीटा:पहलवानों के हक में मार्च निकाल रही थीं; पहलवानों ने भी सिक्योरिटी लौटाई 
पहलवानों के समर्थन में मार्च निकाल रहीं दिल्ली यूनिवर्सिटी की स्टूडेंट्स को पुलिस ने हिरासत में ले लिया है। वहीं स्टूडेंट्स ने पुलिस परअभद्रता और मारपीट का आरोप लगाया है। रविवार को बजरंग पूनिया ने छात्रों से समर्थन मांगा था। पहलवानों ने स्टूडेंट्स के साथ दिल्ली पुलिस की अभद्रता की निंदा की है (पूरी खबर पढ़ें)
कांग्रेस ने कहा- कुश्ती संघ में बृजभूषण परिवार काबिज: दिग्विजय ने पूछा- क्या यह परिवारवाद नहीं?; WWE रेसलर कविता दलाल, राकेश टिकैत पहुंचे जंतर-मंतर 
कांग्रेस के राज्यसभा सांसद दिग्विजय सिंह ने एक ट्वीट कर बृजभूषण, उसके 2 बेटे, दामाद और बेटे के साले के कुश्ती संघ में विभिन्न पदों पर होने पर सवाल खड़े किए हैं। दिग्विजय ने पीएम मोदी से सवाल किया कि क्या यह परिवारवाद नहीं है? पढें पूरी खबर